Diari Oficial de la Generalitat Valenciana


Sumari del DOGV 6670, del 14-12-2011 (2011/12475)

Informació pública de la sol·licitud d'autorització administrativa, aprovació del projecte d'execució i declaració en concret d'utilitat pública, relativa a una instal·lació elèctrica. Expedient número ATLINE/2011/95/03.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6670

Data del DOGV
:   14-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12477


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i declaració en concret d'utilitat pública, relativa a una instal·lació elèctrica. Expedient número ATLINE/2011/95/03. [2011/12022]  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes; en els articles 20 i 31 del Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental; en el Decret 32/2006, de 10 de març, pel qual es modifica el Decret 162/1990, i en l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública la sol·licitud d'autorització administrativa, aprovació del projecte d'execució i declaració en concret d'utilitat pública de la instal·lació elèctrica que s'indica:  
  
  
Peticionari: Iberdrola Distribución Eléctrica, SA.U.  
Emplaçament de la instal·lació: termes municipals de Planes i la Vall d'Alcalà, a la província d'Alacant.  
Documents sotmesos a informació pública:  
Projecte. Denominació: línia elèctrica aèria 20 kV de tancament entre L-11 Muro i L-49 Tollos.  
Relació de béns i drets afectats.  
Estudi d'impacte ambiental.  
Estudi d'integració paisatgística.  
Finalitat: millorar la qualitat de subministrament de la xarxa existent de la zona.  
Característiques principals:  
Origen i final: la línia projectada té l'origen a Margarida (Planes), en el suport existent núm. 576182 de la línia L-11 Muro i com a final el suport existent núm. 558467, situat en la línia L-49 Tollos a Alcalà de la Jovada (la Vall d'Alcalà).  
Conductors: unipolar recobert 55-AL3 (CCX-56D).  
Tensió nominal: 20 kV.  
Longitud: 3.707 metres.  
Pressupost: 106.188,34 euros.   
Cosa que es fa pública perquè siga coneguda per tota la gent i perquè totes aquelles persones naturals o jurídiques que consideren afectats els seus drets puguen examinar els projectes respectius al Servici Territorial d'Energia, situat a la Rambla Méndez Núñez, 41 (planta 5a) d'Alacant, i presentar en l'esmentat centre, en doble exemplar, les al·legacions que consideren oportunes en el termini de trenta dies a partir de l'endemà de la inserció d'este anunci. Transcorregut l'esmentat termini sense que s'hi hagen fet al·legacions, es considerarà conforme i decaurà el dret al tràmit corresponent. Això, sense perjudici de la interposició dels recursos que corresponga contra la resolució definitiva del procediment, en els terminis legalment i reglamentàriament establits. Els plans parcel·laris podran ser igualment consultats als ajuntaments afectats.   
  
  
Alacant, 28 de setembre de 2011.- El cap del Servici Territorial d'Energia (R 01.09.2011 del conseller d'Economia, Indústria i Comerç): Rafael Muñoz Gómez.  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
